***Cantiga nova que se chama Riveira*** é un libro de poesía de Álvaro Cunqueiro publicado en 1933 por *Resol*. Reeditado nunha edición ampliada en 1957 por Editorial Monterrey. Premio Gil Vicente. Tamén reeditado pola Editorial Galaxia na *Obra en galego Completa I* (1980).

Características
---------------

Foi o seu primeiro grande acerto poético. Integrado por cancións de fasquía popular e poemas nos que lembra, modernizándoos, aos grandes autores da cantiga de amigo do noso século XIII. Así inicia a súa liña neotrobadoresca, da que se considera o representante máis significado, sen a pesadez arcaizante de Bouza Brey. Combina a imaxe vangardista con esquemas métricos tradicionais, en sintonía co neopopularismo e gilvicentismo dos poetas da Xeración do 27 española, maiormente Rafael Alberti e Federico García Lorca. Moitos dos poemas forman parte de *A dama e o cabaleiro* de Amancio Prada. As orixes do libro están na lectura das cantigas de amigo e nas cantigas de amor de José Joaquim Nunes.

Segundo o *Diccionario da literatura galega*: 

> 
> 
> *"Incide na nosa tradición achegándose a un neotrobadorismo peneirado pola actualización neopopularista. O seu espírito lúdico e a combinación dos ríxidos moldes tradicionais cun certo impresionismo e imaxes audaces convértea na obra máis celebrada da corrente."*
> 
> 

Segundo Xosé Ramón Pena:

> 
> 
> *"En efecto, e como sinalou F. Salinas Portugal (1991: 54), en* Cantiga nova *a pulsión do texto radica no atrevemento das imaxes e aínda «na brillantez e musicalidade verbal»; «a materia fónica (significante) convértese en significado abríndose a unha pluridimensionalidade de significacións»."*
> 
>

Poemas
------

* *Amor de auga lixeira*
* *A unha era, ai Louriña*
* *No sono do cuco novo*
* *Meu amigo foi ruar*
* *O río levaba os ollos*
* *Naceu cantando ailalalo*
* *Tiña sono de cristais*
* *Hai unha illa louvada*
* *No peteiro do luar*
* *Con auga de sede vella*
* *No mencer da herba mol*
* *No niño novo do vento*
* *Na nao do mar laranxa*
* *Toda a casa estaba chea*
* *Os nenos xogan os ollos*
* *Na morte da nena nena*
* *Amenceu bico ou onda do mar*
* *Adolescencia de aramios*
* *Outono cedo de gaitas*
* *Ven e verás como soñan na mar*
* *Si miña señor á i-alba de Arousa beilar*
* *Polos teus ollos, quen pasou, amiga*
* *Ista é a noite de moer o grau do vento*
* *Quita a pucha, amigo*
* *Por oír unha rula decir de amor*

Notas
-----

1. ↑   *Quen poidera namorala* *No bico un cantar*, Televisión de Galicia.
2. ↑  Castro, Pilar. "CVC. Álvaro Cunqueiro. Quehacer literario. Poesía. Álvaro Cunqueiro, trovador y juglar de la nueva cantiga". *cvc.cervantes.es*. Consultado o 21/7/2019.
3. ↑  Cunqueiro, Álvaro (1980). *Obra en galego completa. Poesía.teatro I*. Galaxia. ISBN 84-7154-358-3.
4. ↑  Vilavedra, Dolores, ed. (1995). *Diccionario da literatura galega. Autores* **I**. Vigo: Galaxia. p. 158. ISBN 84-8288-019-5.
5. ↑  Pena, Xosé Ramón (2016). *Historia da literatura galega*. III. De 1916 a 1936. Xerais. p. 271. ISBN 978-84-9121-107-5. .

Véxase tamén
------------

### Bibliografía

* Carballo Calero, R. (1975) [1963]. *Historia da literatura galega contemporánea*. Galaxia. pp. 748–766. ISBN 84-7154-227-7.
* López-Casanova, A. (1994). *Álvaro Cunqueiro e a vangarda poética*. Fundación Alfredo Brañas.